มิเกล อังเฆล กอนซาเลซ

**มิเกล อังเฆล กอนซาเลซ** () เป็นนักมวยชาวเม็กซิกัน เกิดเมื่อวันที่ 15 พฤศจิกายน ค.ศ. 1971  ที่กรุงเม็กซิโกซิตี ประเทศเม็กซิโก มีชื่อเต็มว่า **มิเกล อังเฆล กอนซาเลซ ดาบิลา** (Miguel Ángel González Dávila)

## ประวัติ
กอนซาเลซ เคยเป็นแชมป์โลกรุ่นไลท์เวท  ของ WBC หรือ สภามวยโลก ระหว่างปี ค.ศ. 1993-ค.ศ. 1996 ก่อนที่จะสละแชมป์โลกไปเนื่องจากต้องการชกในรุ่นที่ใหญ่ขึ้น รวมการป้องกันตำแหน่งไว้ได้ทั้งหมด 10 ครั้ง ซึ่งในระหว่างนี้กอนซาเลซมีสถิติการชกไม่เคยแพ้หรือเสมอใครเลย
แต่หลังจากเลื่อนรุ่นขึ้นไปชกในรุ่น 140 ปอนด์แล้ว กอนซาเลซไม่ประสบความสำเร็จในการชิงแชมป์โลกเลย เนื่องจากเคยชิงแชมป์ซูเปอร์ไลท์เวท  ของ WBC 3 ครั้ง ด้วยการแพ้คะแนน ออสการ์ เดอ ลา โฮยา ในปี ค.ศ. 1997,  เสมอ 12 ยก ฆูลิโอ เซซาร์ ชาเบซ นักมวยชาวเม็กซิกันรุ่นพี่ ในปี ค.ศ. 1998, แพ้ทีเคโอ คอสท์ยา ซู ในปี ค.ศ. 1999  และแพ้น็อกในการชิงแชมป์เวลเตอร์เวท ของ WBA 2 ครั้ง ในปี ค.ศ. 2004 กับคอรี สปิงก์ส์ และ ค.ศ. 2005 กับลุยส์ คอยาโซ ด้วย

ชีวิตครอบครัว มิเกล อังเฆล กอนซาเลซ แต่งงานแล้ว มีบุตรสาว 1 คน สามารถพูดภาษาอังกฤษได้ดี ชีวิตส่วนตัวชอบฟังเพลงของวงเดอะโรลลิงสโตนส์ ในช่วงต้นของการชกมวย กอนซาเลซได้ไปชกอยู่ที่กรุงโตเกียว ประเทศญี่ปุ่น อยู่ 5 ไฟท์ จนได้ฉายาว่า "ซานตา โตเกียว" (Santa Tokyo)

ในเดือนสิงหาคม ค.ศ. 2010 มิเกล อังเฆล กอนซาเลซ กลับมาชกมวยอีกครั้งเพื่อเก็บเงินการกุศลด้วยวัย 40 ปี

## เกียรติประวัติ
* แชมป์ WBC International (แชมป์เงา WBC) รุ่นไลท์เวท 
** ชิง , 16 เมษายน 1992 ชนะทีเคโอ ราโมน มาเชนา () ยก 5 ที่ ฟรอนตอนเม็กซิโก เม็กซิโกซิตี​ ประเทศเม็กซิโก
* แชมป์โลก WBC​ รุ่นไลท์เวท​
** ชิง , 24 สิงหาคม 1992 ชนะทีเคโอ วิลเฟรโด โรชา () ยก 9 ที่ ฟรอนตอนเม็กซิโก เม็กซิโกซิตี​ ประเทศเม็กซิโก
** ป้องกันครั้งที่ 1, 5 ธันวาคม 1992 ชนะคะแนน แดรีล ไทสัน () ที่ โตเรโอ เด กัวโตร กามิโนส เม็กซิโกซิตี​ ประเทศเม็กซิโก
** ป้องกันครั้งที่ 2 , 26 เมษายน​ 1993 ชนะคะแนน เอกตอร์ โลเปซ () ที่ ปลาซา เด โตโรส โมนูเมนตัล เด อากวัสกาเลียนเตส อากวัสกาเลียนเตส​ รัฐอากวัสกาเลียนเตส ประเทศเม็กซิโก
** ป้องกันครั้งที่ 3 , 13 สิงหาคม 1993 ชนะคะแนน เดวิด ซิมเปิล () ที่ โกลิเซโอ เด กวาดาลาฮารา กวาดาลาฮารา​ รัฐฮาลิสโก ประเทศเม็กซิโก
** ป้องกันครั้งที่ 4 , 27 พฤศจิกายน​ 1993 ชนะทีเคโอ​ วิลเฟรโด โรชา () ยก 11 ที่ อารีนา โกลิเซโอ เม็กซิโกซิตี​ ประเทศเม็กซิโก
** ป้องกันครั้งที่ 5 , 29 มีนาคม 1994 ชนะทีเคโอ ฌ็อง บัพติสเต แมงดี () ยก 5 ที่ ปาเลส เด สปอร์ต มาร์เซล แซร์ดาน จังหวัดโอดแซน แคว้นอีล-เดอ-ฟร็องส์​ ประเทศฝรั่งเศส​
** ป้องกันครั้งที่ 6 , 6 สิงหาคม 1994 ชนะทีเคโอ ลีแวนเดอร์ จอห์นสัน () ยก 8 ที่ ปลาซา เด โตโรส อัลเบร์โต บัลเดร์รัส ซิวดัดฆัวเรซ รัฐชีวาวา ประเทศเม็กซิโก
** ป้องกันครั้งที่ 7 , 13 ธันวาคม 1994 ชนะอาร์ทีดี​ เคลวิน โกรฟ () ยก 5 ที่ ทิงลีย์คอลิเซียม แอลบูเคอร์คี รัฐนิวเม็กซิโก สหรัฐ
** ป้องกันครั้งที่ 8 , 25 เมษายน 1995 ชนะคะแนน ริการ์โด ดานิเอล ซิลบา () ที่ เซาท์แพเดรไอแลนด์เซนเตอร์ เซาท์แพเดรไอแลนด์ รัฐเทกซัส​ ​สหรัฐ
** ป้องกันครั้งที่ 9 , 2 มิถุนายน 1995 ชนะคะแนน มาร์ตี จาคูโบว์สกี () ที่ รีสอร์ทและคาสิโนฟอกซ์วูด เขตอนุรักษ์อินเดียนมาชานทักเก็ต รัฐคอนเนตทิคัต สหรัฐ
** ป้องกันครั้งที่ 10 , 19 สิงหาคม 1995 ชนะคะแนน แลมาร์ เมอร์ฟีย์ () ที่ เอ็มจีเอ็มแกรนด์ลาสเวกัส ลาสเวกัส​ รัฐเนวาดา สหรัฐ
* แชมป์ WBC FECARBOX รุ่นซูเปอร์เวลเตอร์เวท
** ชิง , 2 กันยายน 2006 ชนะคะแนน อาเลฆานโดร ลุยส์ การ์ซิอา () ที่ อากาปุลโก รัฐเกร์เรโร ประเทศเม็กซิโก
** ป้องกันครั้งที่ 1, 7 ตุลาคม 2006 ชนะทีคโอ อูลิเซส ดูอาร์เต () ยก 10 ที่ พิพิธภัณฑ์​คมนาคมฮาลาปา ฮาลาปา ​รัฐเบรากรุซ ประเทศเม็กซิโก
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBC รุ่นจูเนียร์เวลเตอร์เวท , 18 มกราคม 1997 แพ้คะแนน ออสการ์ เดอ ลา โฮยา () ที่ โธมัสแอนด์แม็กเซนเตอร์ ลาสเวกัส รัฐเนวาดา สหรัฐ
** ชิงแชมป์โลก WBC รุ่นจูเนียร์เวลเตอร์เวท , 7  มีนาคม 1998 เสมอ ฆูลิโอ เซซาร์ ชาเบซ () ที่ ปลาซา เด โตโรส เม็กซิโกซิตี ประเทศ​เม็กซิโก
** ชิงแชมป์โลก WBC รุ่นซูเปอร์ไลท์เวท , 21 สิงหาคม 1999 แพ้ทีเคโอ​ คอสท์ยา ซู () ยก 10 ที่ รีสอร์ทมิกโคซูกิ ไมแอมี​ รัฐฟลอริดา​ สหรัฐ​
** ชิงแชมป์โลก WBC , WBA (ซูเปอร์แชมป์ , IBF รุ่นเวลเตอร์เวท , 4 สิงหาคม 2004 แพ้คะแนน คอร์รี สปิงก์ส์ () ที่ แมนดะเลย์เบย์ ลาสเวกัส รัฐเนวาดา สหรัฐ​
** ชิงแชมป์โลก WBA รุ่นเวลเตอร์เวท , 13  สิงหาคม 2005 แพ้อาร์ทีดี ลุยส์ คอยาโซ () ยก 7 ที่ ยูไนเต็ดเซนเตอร์ ชิคาโก​ รัฐอิลลินอย​ สหรัฐ

## อ้างอิง
ประวัติจาก Boxrec.com 

หมวดหมู่:นักมวยสากลชาวเม็กซิโก
หมวดหมู่:แชมป์โลก WBC
หมวดหมู่:แชมป์เงา WBC 
หมวดหมู่:บุคคลจากเม็กซิโกซิตี